Prva sezona muzičkog takmičenja Prvi glas Srbije počela je 10. septembra 2011. premijernim prikazivanjem prve epizode. 

Još od samog početka, ova televizijska emisija je počela da ruši rekorde gledanosti.

Sastav žirija tokom prve sezone istoimenog šoua činili su Vlado Georgiev, kao predsedavajući žirija, Lena Kovačević i Saša Milošević Mare.

Pobednik je proglašen 25. decembra, a to je bio Davor Jovanović. Drugo i treće mesto su zauzeli Igor Terzija i Nevena Đorđević.

Audicije
--------

Audicije su bile održane u Nišu, Novom Sadu i Beogradu tokom leta 2011. Broj prijavljenih kandidata bio je preko 5000. 

Svi prijavljeni takmičari su izlazili pred žiri i predstavljali se sa po dve pesme, jednom zabavnom i jednom narodnom. Svaki takmičar je morao da ima makar dva pozitivna glasa od strane tročlanog žirija za dalji prolazak u radionice.

Radionice i dueli
-----------------

Na radionicama, svaki mentor (član žirija) je imao određen broj svojih učenika. Na kraju se taj broj učenika, kroz razna eliminisanja sveo na 6 takmičara svakog mentora od kojih su napravljena 3 para takmičara koji će se boriti u duelu.

U duelima su se takmičari borili jedan protiv drugog kroz jednu pesmu. Na kraju izvođenja pesme njihov mentor (član žirija) je odlučio koji takmičar odlazi, a koji prolazi u finale.

| Mentor | Prvi duelista | Drugi duelista | Pesma | Pobednik duela |
| --- | --- | --- | --- | --- |
| Saša Milošević Mare | Igor Terzija | Milorad Rajković |  *2 minuta , Pitaju me pitaju* | Igor Terzija |
| Lena Kovačević | Marija Mikić | Darija Lukić | *Russian Roulette* | Darija Lukić |
| Vlado Georgiev | Davor Jovanović | Dunja Vujadinović | *Cose della vita* | Davor Jovanović |
| Saša Milošević Mare | Andrijana Krstić | Nikoleta Surla | *Heartbreak Hotel , Zora je* | Andrijana Krstić |
| Lena Kovačević | Nevena Poptešin | Filip Mitrović | *One Love* | Filip Mitrović |
| Vlado Georgiev | Aleksandra Dabić | Nevena Đorđević | *Because of You* | OBE |
| Saša Milošević Mare | Tatjana Đorđević | Dragana Marković | *Perfect* | Tatjana Đorđević |
| Lena Kovačević | Ivana Vujović | Dušan Kurtić | *Ti si mene, Pusti pusti modu* | Dušan Kurtić |
| Vlado Georgiev | Ana Perišić | Suzana Špirto | *Fighter* | Ana Perišić |

Finalne večeri
--------------

### Pravila takmičenja

Svaki kandidat se u finalnoj večeri predstavi sa pesmom (kada ih ostane manje predstavljaju se sa 2 pesme) pevajući uživo. Posle svake izvedbe, žiri komentariše njihov nastup. Gledaoci glasaju, a na kraju večeri se objavi dvoje kandidata koji imaju najmanji broj glasova publike. Oni odlaze u duel i u duelu se predstavljaju sa još po jednom pesmom, po svom izboru. Posle toga žiri odlučuje koji kandidat ostaje, a koji odlazi. Kada ostane samo 3 kandidata, oni odlaze u superfinale gde isključivo publika svojim glasovima bira pobednika.

### Teme finalnih večeri

Svako finalno veče ima svoju temu, tj. pesme se izvode na neku zajedničku temu (*npr. Veče filmske muzike, pesme s posvetom, ovo sam ja itd.*)

| Finalno veče | Tema finalne večeri |
| --- | --- |
| **Superfinale** | *Pesme iz godine kad su rođeni, Domaći hitovi, Strani hitovi, Pesme po izboru žirija* |
| **Šesto finalno veče** | *Veče filmske muzike* |
| **Peto finalno veče** | *Hit - pesme* |
| **Četvrto finalno veče** | *Seksi veče* |
| **Treće finalno veče** | *Domaće pesme* |
| **Drugo finalno veče** | *Pesme s posvetom* |
| **Prvo finalno veče** | *Ovo sam ja* |

Krajnji plasmani takmičara
--------------------------

Pošto je u prvo finalno veče ušlo 10, umesto planiranih 9 kandidata, takmičenje su napustila 2 kandidata koja dele 9. mesto.

Svi plasmani kandidata su navedeni u tabeli.

| Plasman (osvojeno mesto) | Ime i prezime takmičara |
| --- | --- |
| POBEDNIK | Davor Jovanović |
| Drugo mesto | Igor Terzija |
| Treće mesto | Nevena Đorđević |
| Četvrto mesto | Aleksandra Dabić |
| Peto mesto | Filip Mitrović |
| Šesto mesto | Darija Lukić |
| Sedmo mesto | Ana Perišić |
| Osmo mesto | Dušan Kurtić |
| Deveto mesto | Tatjana Đorđević, Adrijana Krstić |

Izvori
------

1. ↑  „Tenis i Prvi glas Srbije najgledaniji". Arhivirano iz originala na datum 2011-12-27. Pristupljeno 2013-06-19.
2. ↑  Novi muzički šou Prvi glas Srbije od septembra na Prvoj
3. ↑  Davor Jovanović: Presrećan sam zbog pobede
4. ↑  „Finalisti prve sezone". Arhivirano iz originala na datum 2012-06-07. Pristupljeno 2013-06-19.

Spoljašnje veze
---------------

* Prva sezona Prvog glasa Srbije[*mrtav link*]